Өлзийбаярын Насанжаргал

Өлзийбаярын Насанжаргал (* 1955 оны 12-р сарын 10-нд Өвөрхангай аймгийн Арвайхээр суманд төрсөн) нь  чөлөөт бөхийн ОУХМ, аймгийн арслан цолтой бөх юм. 1980 оны Москвагийн Олимпын чөлөөт бөхийн 62 кг-ын жинд 6-р байрт шалгарсан. 1985 оны Өвөрхангай аймгийн баяр наадамд түрүүлж Аймгийн Арслан цол хүртсэн. 2016 онд Польшид зохиогдсон чөлөөт бөхийн ахмадын дэлхийн аварга шалгаруулах тэмцээний 85 кг-ын жинд мөнгөн медаль хүртсэн.

Өлзийбаяр овогтой Насанжаргал нь 1955 онд  Өвөрхангай аймгийн Арвайхээр суманд Өлзийбаярын 2 дахь хүү болон төрсөн. Бага насаа эцэг эхийн асрамжид өсч 1962 онд Өвөрхангай аймгийн Арвайхээр хотын бага сургуульд орж суралцан 1970 онд 8-р анги төгсөн, Дорноговь аймгийн Анагаах Ухааны Дунд Сургуульд суралцан 1974 онд хүний бага эмч мэргэжлээр төгссөн. 

 1974-1975 онд Өвөрхангай аймгийн Баянгол суманд хүний бага эмч 
 1975-1978 онд Ардын армийн Биеийн тамир, спортын “Алдар” нийгэмлэгт тамирчин, байлдагч
 1978 оны 11-р сараас 1983 оны 10 сар хүртэл чөлөөт бөхийн барилдааны улсын шигшээ багийн тамирчин
 1983-1984 онд Биеийн тамир, спортын “Хөдөлмөр” нийгэмлэгт дагсалжуулагч
 1984-1991 онд Өвөрхангай аймгийн Арвайхээр сумын 2-р сургуулийн биеийн тамирын болон, бөхийн өдөр өнжүүлэх бүлгийн багш
 1991-1998 онд хувиараа хөдөлмөр эрхлэгч
 1998-2003 онд Дархан-Уул аймгийн “Монгол алт” ХК-д биеийн тамирын арга зүйч, бөхийн дасгалжуулагч 
 2004-2005 онд БНХАУ-ын ӨМӨЗОрны Хөх хотод бөхийн мэргэжилтэн, дасгалжуулагч
 2005-2006 онд Өвөрхангай аймгийн Биеийн тамир, спортын газарт бөхийн чөлөөт барилдааны дасгалжуулагч 
 2006-2009 онд БНХАУ-ын Шанши, Тянжин, Ченду, Нанжин хотуудад бөхийн чөлөөт барилдааны мэргэжилтэн, дасгалжуулагч 
 2009-2011 онд Улаанбаатар хотын Биеийн тамир, спортын газарт бөхийн чөлөөт барилдааны дасгалжуулагч 
 2011 оноос БНХАУ-ын ӨМӨЗОрны Шилийн гол аймгийн Шилийн хотод бөхийн мэргэжилтэн дагсалжуулагч, Өвөрхангай аймгийн “Их монголын хүчтэн” дэвжээний зөвлөх багшаар ажиллаж байна. 

  Ө.Насанжаргал нь 1968 онд Өвөрхангай аймгийн 47 жилийн ойн баярын Үндэсний бөхийн өсвөр насны барилдаанд түрүүлж “Аймгийн харцага” цол авснаар бөхийн спортын гараагаа эхэлж тасралтгүй тамирчин, дасгалжуулагчаар ажиллаж байна.

  Бага наснаасаа эхлэн бөхийн чөлөөт барилдааныг сохирхон 1975 онд биеийн тамир, спортын “Алдар” нийгэмлэгт Олимпын 19-р наадмын хүрэл медальт Монгол улсын гавьяат тамирчин, Ардын багш Ч.Дамдиншаравын удирдлагад хичээллэн улмаар улсын шигшээ багийн гишүүн болсон. 

 Амжилт 

 Үндэсний бөхөөр үзүүлсэн амжилтууд 
ОнАмжилтБөхийн тоо1985Өвөрхангай аймгийн баяр наадамд аймгийн арслан Г. Дашцэрэнгээр долоо даван түрүүлж " Аймгийн арслан " цол хүртсэн.1281985Үндэсний бөхийн улсын аварга шалгаруулах тэмцээнд Өвөрхангай аймгаас шалгаран оролцож 32 бөх тойргоор барилдахад 16 давж “Уран барилдааны тусгай шагнал” хүртсэн

 Олимпын дэвжээнд 
ОнАмжилтБөхийн тоо19801980 оны Москвагийн олимпын чөлөөт бөхийн 62 кг-ын жингийн барилдааны 1-р тойрогт Сирийн Аднан Кудманийг цэвэр, 2-р тойрогт Нигерийн Августин Атасийг 16-1 оноогоор цэвэр ялж, 3-р тойрогт ЗХУ-ын Магомед-Гасан Абушевт 8-4 оноогоор, 4-р тойрогт Румыны Аурель Сутеуд 10-5 оноогоор ялагдаж шагналт 6-р байрт шалгарсан.13

 Дэлхийн аварга шалгаруулах тэмцээний дэвжээнд 
ОнАмжилтБөхийн тоо20162016 онд Польшид зохиогдсон чөлөөт бөхийн ахмадын дэлхийн аварга шалгаруулах тэмцээний 85 кг-ын жингийн барилдааны 1-р тойрогт ӨАБНУ-ын Ж.Фойгтыг 10-0 оноогоор цэвэр, 2-р тойрогт Казахстаны А.Векличийг цэвэр ялж, 3-р тойрогт АНУ-ын А.Перазад 7-3 оноогоор ялагдаж мөнгөн медаль хүртсэн.920172017 онд Чех улсад болсон Мастеруудын Дэлхийн аварга шалгаруулах тэмцээнээс 85кг-д мөнгөн медаль
Олон улсын тэмцээн уралдаанд
ОнАмжилтБөхийн тоо1976Оросын холбооны Буриад улсын нийслэл Улаан-Удэ хотод болсон улсын тэмцээнээс хүрэл медаль 1980Оросын холбооны Буриад улсын нийслэл Улаан-Удэ хотод болсон улсын тэмцээнээс мөнгөн медаль1983Оросын холбооны Буриад улсын нийслэл Улаан-Удэ хотод болсон улсын тэмцээнээс мөнгөн медаль

Ангилал:Монголын бөх
Ангилал:Аймгийн арслан
Ангилал:Монголын олимпын оролцогч
Ангилал:1980 оны зуны олимпод оролцогч
Ангилал:Арвайхээрийн хүн
Ангилал:Монголчууд
Ангилал:1955 онд төрсөн